

**Berlín a Drážďany**

**Berlín - Postupim – Drážďany**

**4 - dňový poznávací zájazd bez nočnej jazdy**

**Termín: 14.9. - 17.9.2023**

**Cena: 280 EUR**

**Program zájazdu**:

1. deň - odchod zo Slovenska v skorých ranných hodinách, v popoludňajších hodinách príchod do hlavného mesta **Berlína**, prehliadka: centrum „západného Berlína“ - pamätný kostol cisára Wilhelma II., bulvár Kurfürstendamm, jeden z najväčších obchodných domov v Európe - KaDeWe, ktorý bol v minulosti najznámejším „obchodným domom západu",  individuálne voľno. Vo večerných hodinách ubytovanie v hoteli a **nocľah.**

2. deň - **raňajky**, odchod do mesta **Postupim (Potsdam).** Hlavné mesto Brandeburska sa nachádza iba 25 km od Berlína a nazýva sa aj mestom zámkov a záhrad. Prehliadka mesta: malá Brandenburská brána, zámok a park **Sanssouci,** zámok **Cecilienhof**- miesto, kde sa konala významná Postupimská konferencia v roku 1945. V poobedňajších hodinách návrat do Berlína návšteva **Pergamon múzea**, na známom ostrove múzeí, vo večerných hodinách návrat do hotela a **nocľah.**

3. deň - **raňajky**, pokračovanie v prehliadke najzaujímavejších pamätihodností Berlína: **Brandenburská brána** - symbol rozdelenia a zjednotenia Nemecka, **Ríšsky snem** - sídlo nemeckého parlamentu, **Židovské múzeum**, námestie **Potsdamer Platz**, **Checkpoint Charlie** - najznámejší prechod medzi bývalou západnou a východnou časťou mesta, Gendarmenmarkt, reprezentačná trieda Pod Lipami /Unter den Linden/. Vo večerných hodinách odchod do Drážďan, ubytovanie a **nocľah**.

4. deň - **raňajky**, prehliadka jedného z „najzelenších“ miest Európy - Drážďan, ležiacom na brehoch rieky Labe. Mesto bolo počas 2. svetovej vojny takmer kompletne zničené bombardovaním. Prehliadka mesta - **Rezidenčný palác** s klenotnicou saských kurfistov a kráľov - Zelená klenba, zbrojnicou s bohatou zbierkou zbraní, brnení a historických textílií. Kulturpalast, **Semperova opera**, "nemecký Louvre"- barokový **palác Zwinger** s krásnym nádvorím a galériou - popredná baroková pamiatka s najväčšou zbierkou porcelánu, katedrála Matky Božej. Promenáda nad riekou Labe-**Brűhlova terasa**-Goethe ju nazval balkónom Európy, s nádhernou budovou **Albertinu**m, kde sídli najdôležitejšia nemecká galéria zameraná na modernu. Monumentálny kostol Panny Márie - **Frauenkirche** - je symbolom Drážďan a jednou z najvýznamnejších barokových stavieb celého Nemecka, nachádzajúcej sa na známom námestí Neumarkt.

Katedrála Nasvätejšej Trojice **Hofkirche** je najväčšou chrámovou stavbou Saska, fasádu tvorí 78 sôch, ktoré predstavujú sväté a cirkevné osobnosti. V popoludňajších hodinách odchod z Drážďan, návrat do SR v neskorých večerných hodinách.

**V cene je zahrnuté:**

doprava luxusným autokarom, 3x ubytovanie v 3\* hoteli s raňajkami, sprievodca CK, prehliadky podľa programu bez vstupov.

**V cene nie je zahrnuté:**

**Povinné príplatky:** pobytová taxa ( platba na mieste cca 2 EUR/os./noc).

**Odporúčaný doplatok:**

komplexné cestovné poistenie (vrátane poistenia COVID): PLUS 4,70 EUR/os./deň

**Ostatné doplatky:** 1-lôžková izba 140 EUR/3 noci

**Cena vstupov**:

**Židovské múzeum** … stála expozícia grátis, len nové výstavy tematické 8 €

**Pergamon múzeum** …do 18 rokov grátis, dospelá osoba 12 €

**Ríšsky snem - sklenená kupola** …. grátis pre všetkých (vopred potrebujeme nahlásiť meno, dátum narodenia osôb)

**Sanssousi** 168 € /max 25 osôb

**Cecielienhof** 112 €/max 20 osôb

**Zwinger…** do 17 rokov grátis, dospelá osoba 10 €

Cena je kalkulovaná pri počte: 46 platiacich